**Азаматтарға арналған үкімет** — жеке және заңды тұлғалардың мiндеттi тiркеуге жатпайтын жылжымалы мүлiк кепiлiн тiркеу, ғимараттарды, құрылыстарды және олардың құрушыларын техникалық тексеру, мемлекеттiк жер кадастрын жүргiзу, зейнетақы және әлеуметтiк қамсыздандыру бойынша жеке және заңды тұлғаларға мемлекеттiк қызмет көрсету саласында қызметтердi «бiр терезе» қағидаты бойынша жүзеге асыратын Қазақстан Республикасындағы бiрегей провайдер.

Корпорацияның жалғыз акционері — ҚР Цифрлық даму, инновациялар және аэроғарыш өнеркәсібі министрлігі. Ал құрылтайшысы ҚР Қаржы министрлігінің Мемлекеттік мүлік және жекешелендіру комитеті атынан Қазақстан Республикасының Үкіметі болып табылады.

Құрылу тарихы
-------------

Қазақстан Республикасы Президентінің 2015 жылғы 20 мамырдағы «100 нақты қадам» бағдарламасына енгізілген қадамдардың бірі - "Азаматтар үшін үкімет" мемлекеттік корпорациясын құру болды. Мемлекеттік корпорация Канададағы Canada Service және Австралиядағы Centrelink үлгісі бойынша барлық халыққа қызмет көрсетету орталықтарын бір жүйеге біріктіру арқылы мемлекеттік қызмет көрсетудің бірыңғай провайдеріне айналып, Қазақстан азаматтарына мемлекеттік қызметтерді бір жерден алуға мүмкіндік береді.

Қазақстан Республикасы Үкіметінің 2016 жылғы 29 қаңтардағы №39 қаулысында ҚР Инвестициялар және даму министрлігі Байланыс, ақпараттандыру және ақпарат комитетінің «Халыққа қызмет көрсету орталығы», ҚР Әділет министрлігінің «Жылжымайтын мүлік орталығы», ҚР Ұлттық экономика министрлігі Құрылыс, тұрғын үй-коммуналдық шаруашылық істері және жер ресурстарын басқару комитетінің «Жер кадастры ғылыми-өндірістік орталығы» шаруашылық жүргізу құқығындағы республикалық мемлекеттік кәсіпорындары және ҚР Денсаулық сақтау және әлеуметтік даму министрлiгінiң «Зейнетақы төлеу жөніндегі мемлекеттік орталығы» мемлекеттік қазыналық кәсіпорнын біріктіріп, жарғылық капиталына мемлекет 100% қатысатын «Азаматтарға арналған үкімет» мемлекеттік корпорациясы» коммерциялық емес акционерлік қоғамын құру туралы айтылды.

2016 жылы 7 сәуірде ҚР Үкіметінің осы қаулысы негізінде аталған мемлекеттік кәсіпорындарды қайта құру арқылы «Азаматтарға арналған үкімет» мемлекеттік корпорациясы» коммерциялық емес акционерлік қоғамы құрылды.

2023 жылы 1 шілдеден бастап Азаматтық хал актілерін тіркеу қызметі (АХАТ) «Азаматтарға арналған үкімет» мемлекеттік корпорациясына берілді. Бұл ретте некені тіркеу үшін өтініш беру рәсімі өзгеріссіз қалды. Оны аудандық және қалалық АХАТ бөлімдері орындайды. АХАТ функциясының мемлекеттік корпорацияға берілудегі басты себептің бірі – АХАТ электронды базасында жүргізілген цифрландырудың сапасыздығы болды.

Филиалдары
----------

Республиканың 3 қаласы мен барлық облыс орталығында корпорацияның филиалы жұмыс істейді.

Корпорация филиалдары| Филиал | Мекенжайы |
| --- | --- |
| Алматы қаласы бойынша филиалы |  |
| Астана қаласы бойынша филиалы |  |
| Шымкент қаласы бойынша филиалы |  |
| Абай облысы бойынша филиалы |  |
| Ақмола облысы бойынша филиалы |  |
| Ақтөбе облысы бойынша филиалы |  |
| Алматы облысы бойынша филиалы |  |
| Атырау облысы бойынша филиалы |  |
| БҚО бойынша филиалы |  |
| Жамбыл облысы бойынша филиалы |  |
| Жетісу облысы бойынша филиалы |  |
| Қарағанды облысы бойынша филиалы |  |
| Қостанай облысы бойынша филиалы |  |
| Қызылорда облысы бойынша филиалы |  |
| Маңғыстау облысы бойынша филиалы |  |
| Павлодар облысы бойынша филиалы |  |
| СҚО бойынша филиалы |  |
| Түркістан облысы бойынша филиалы |  |
| Ұлытау облысы бойынша филиалы |  |
| ШҚО бойынша филиалы |  |

Департаменттері
---------------

1. Персоналды басқару департаменті
2. Бақылау-ұйымдастыру және құжаттамалық қамтамасыз ету департаменті
3. Заң жұмысы және мемлекеттік сатып алу департаменті
4. Әкімшілік-шаруашылық қызмет департаменті
5. Бухгалтерлік есеп департаменті
6. Экономика департаменті
7. Жер кадастры департаменті
8. Бірыңғай мемлекеттік жылжымайтын мүлік кадастры департаменті
9. Тіркеу қызметі департаменті
10. Мониторинг және әлеуметтік әріптестік департаменті
11. Жылжымайтын мүлік департаменті
12. «E-Өтініш» пен «Нәтиже» жобаларын сүйемелдеу және үйлестіру департаменті
13. ХҚКО дамыту департаменті
14. Мамандандырылған ХҚКО дамыту департаменті
15. IT және цифрландыру департаменті
16. Фронт-офистерді бақылау департаменті

Қызметтері
----------

* мемлекеттік көрсетілетін қызметтерді, табиғи монополиялар субъектілерінің желілеріне қосуға арналған техникалық шарттарды беру жөніндегі қызметтерді және квазимемлекеттік сектор субъектілерінің қызметтерін көрсету
* "бір терезе" қағидаты бойынша қызметтерді, табиғи монополиялар субъектілерінің желілеріне қосуға арналған техникалық шарттарды беру жөніндегі қызметтерді, квазимемлекеттік сектор субъектілерінің қызметтерін көрсетуге өтініштер қабылдау және көрсетілетін қызметті алушыға олардың нәтижелерін беру жөніндегі жұмысты ұйымдастыру
* электрондық нысанда мемлекеттік қызметтерді көрсету
* орналасқан жері бойынша жылжымайтын мүлікке құқықтарды мемлекеттік тіркеу
* коммерциялық ұйымдар болып табылатын заңды тұлғаларды мемлекеттік тіркеу және олардың филиалдары мен өкiлдiктерін есептік тіркеу

Жұмыс уақыты
------------

Өтініштерді қабылдау және мемлекеттік көрсетілетін қызметтердің дайын нәтижелерін беру Мемлекеттік корпорация арқылы Қазақстан Республикасының Еңбек кодексіне сәйкес демалыс және мерекелік күндерден басқа, дүйсенбіден бастап жұманы қоса алғанда үзіліссіз сағат 9.00-ден 18.00-ге дейін, Мемлекеттік корпорацияның халыққа қызмет көрсететін кезекші бөлімдері дүйсенбіден бастап жұманы қоса алғанда сағат 9.00-ден 20.00-ге дейін және сенбі күні сағат 9.00-ден 13.00-ге дейін жүзеге асырылады.

Басқарма төрағалары
-------------------

1. Данияр Қағазбекұлы Ереншінов (2016-2017)
2. Абылайхан Есенұлы Оспанов (2017-2019)
3. Әсемгүл Серікқызы Балташева (2019-2021)
4. Әділ Ғалымжанұлы Қожықов (2021-2022)
5. Сүйеніш Төлеуханұлы Әбділдин (2022-2023)
6. Арман Шоқанұлы Кенжеғалиев (2023-)

Дереккөздер
-----------

1. ↑  ХҚКО және мамандандырылған ХҚКО мекенжайлары
2. ↑  "Азаматтарға арналған үкімет" мемлекеттік корпорациясының қызметі қағидаларын бекіту туралы